**Zapisnik**

5. sjednice Muzejskog vijeća TM

održane dana 22. prosinca 2016. godine u 11,00 sati

u prostorijama Tiflološkog muzeja

Sjednici su nazočni članovi Muzejskog vijeća:

Markita Franulić, ravnateljica Tehničkog muzeja

Sanja Frajtag, prof.

Nina Sivec, dipl. def., viši kustos, Tiflološki muzej

i

Željka Bosnar Salihagić, ravnateljica Tiflološkog muzeja

Sjednici nisu bili nazočni članovi Muzejskog vijeća:

Vojin Perić, ravnatelj Dramskog kazališta slijepih i slabovidnih „Novi život“ - opravdano

Nevenka Ćosić, prof., viši kustos, Tiflološki muzej - opravdano

Sanja Frajtag, predsjednica Muzejskog vijeća pozdravlja prisutne i otvara sjednicu te

predlaže

DNEVNI RED

1. Usvajanje zapisnika 4. sjednice Muzejskog vijeća Tiflološkog muzeja
2. Usvajanje financijskog plana redovite i programske djelatnosti za 2017.g.
3. Razno

Ad 1.   Svi prisutni članovi Muzejskog vijeća jednoglasno usvajaju zapisnik 4. sjednice MV.

Ad.2.Voditelj računovodstvenog odjeljka, Vladimir Tremac, na poziv se pridružuje sjednici Muzejskog vijeća i iznosi *Financijski plan redovne djelatnosti za razdoblje 2017-2019* i *Financijski plan redovne i programske djelatnosti za 2017. godinu* koje je detaljno obrazložio u priloženom dokumentu koji je sastavni dio ovog Zapisnika. Financijske planove iznosi po točkama kako slijede, a u uvodnom dijelu napominje kako proračunski korisnici trebaju planirati materijalne rashode u skladu s navedenim u polugodišnjem izvješću, ali i eventualnim drugim mjerama koje će se poduzimati kako bi se materijalni rashodi optimalizirali (detaljan opis u priloženom dokumentu). Pri obrazloženju *Financijskog plana redovne djelatnosti* ističe odstupanja između predviđenih i planiranih sredstava što objašnjava specifičnostima u djelatnosti Tiflološkog muzeja pa napominje kako će se proračunska sredstva koristiti u skladu s načelima dobrog financijskog upravljanja i transparentnosti.

Iako je Muzejsko vijeće već uz Prijedlog programa za 2017. godinu usvojilo *Financijski plan programske djelatnosti za 2017. godinu* članovi MV predlažu da se i ono prikaže u dokumentu, u obliku tablice, kako bi se na jednom mjestu stekao uvid u kompletni financijski plan.

Nakon kraće diskusije, Muzejsko vijeće Tiflološkog muzeja donosi

ODLUKU

kojom se jednoglasno usvaja *Financijski plan redovne djelatnosti za razdoblje 2017-2019*

Ad.3. Ravnateljica Željka Bosnar Salihagić obavještava članove MV o poduzetim koracima vezanim uz zamolbu prof. Sanje Frajtag, dosadašnje ravnateljice Hrvatske knjižnice za slijepe, za razrješenjem dužnosti člana Muzejskog vijeća radi odlaska u mirovinu. Ravnateljica ističe kako je o istom izvijestila Ministarstvo kulture RH te zatražila imenovanje novog člana Muzejskog vijeća. Odgovor iz Ministarstva kulture RH do sada nije stigao.

Ravnateljica upoznaje članove MV sa sudjelovanjem Tiflološkog muzeja kao partnera u projektu „Dotakni umjetnost“ koja će biti financiran iz programa Kreativna Evropa , a nositelj programa je Muzej savremene umjetnosti RS iz Banja Luke. Temeljem uspješno odrađenog projekta „Prostor, oblik, dodir-specijalizovana izložba za slijepa i slabovidna lica“ MSURS je pozvao, u svom pismu namjere, Tiflološki muzej na daljnju suradnju i partnerstvo u projektu „Dotakni umjetnost“ koja će se, ukoliko se usvoji predloženi projekt, realizirati u naredne dvije godine.

Sjednica Muzejskog vijeća završila je 12:15 sati.

Zapisničarka: Predsjednica Upravnog vijeća:

Nina Sivec Sanja Frajtag